CELEX: 32018R1482
Language: hu
Date: 2018-10-04 00:00:00
Title: A Bizottság (EU) 2018/1482 rendelete (2018. október 4.) az 1334/2008/EK európai parlamenti és tanácsi rendelet I. mellékletének a koffein és a teobromin tekintetében történő módosításáról (EGT-vonatkozású szöveg.)

5.10.2018   
               
               
                  HU
               
               
                  Az Európai Unió Hivatalos Lapja
               
               
                  L 251/19
               
            
         A BIZOTTSÁG (EU) 2018/1482 RENDELETE
         (2018. október 4.)
         az 1334/2008/EK európai parlamenti és tanácsi rendelet I. mellékletének a koffein és a teobromin tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az élelmiszerekben és azok felületén használható aromákról és egyes, aroma tulajdonságokkal rendelkező élelmiszer-összetevőkről, valamint az 1601/91/EGK tanácsi rendelet, a 2232/96/EK és a 110/2008/EK rendelet, valamint a 2000/13/EK irányelv módosításáról szóló, 2008. december 16-i 1334/2008/EK európai parlamenti és tanácsi rendeletre (1) és különösen annak 11. cikke (3) bekezdésére,
         tekintettel az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról szóló, 2008. december 16-i 1331/2008/EK európai parlamenti és tanácsi rendeletre (2) és különösen annak 7. cikke (5) bekezdésére,
         mivel:
         
                     (1)
                  
                  
                     Az 1334/2008/EK rendelet I. melléklete létrehozza az élelmiszerekben és azok felületén történő használatra engedélyezett aromaanyagok és alapanyagok uniós listáját, és meghatározza ezen anyagok felhasználási feltételeit.
                  
               
                     (2)
                  
                  
                     A 872/2012/EU bizottsági végrehajtási rendelet (3) elfogadta az aromaanyagok listáját, és azt beillesztette az 1334/2008/EK rendelet I. mellékletének A. részébe.
                  
               
                     (3)
                  
                  
                     A lista naprakésszé tétele az 1331/2008/EK rendelet 3. cikkének (1) bekezdésben említett egységes eljárás révén, a Bizottság kezdeményezésére, vagy valamely tagállam vagy érdekelt fél kérelmére történhet.
                  
               
                     (4)
                  
                  
                     Az uniós lista A. része a lábjegyzetekkel nem jelölt, értékelt aromaanyagokat és az említett listában 1–4. számú lábjegyzettel jelölt, még értékelés alatt álló aromaanyagokat egyaránt tartalmazza.
                  
               
                     (5)
                  
                  
                     A koffein [FL-szám: 16.016] és a teobromin [FL-szám: 16.032] 1. számú lábjegyzettel szerepelt a listában, amely szerint ezen anyagok értékelését az Európai Élelmiszerbiztonsági Hatóságnak (a továbbiakban: Hatóság) kell elvégeznie.
                  
               
                     (6)
                  
                  
                     A Hatóság 2017. január 31-én elvégezte a koffein [FL-szám: 16.016] és a teobromin [FL-szám: 16.032] aromaanyagként történő felhasználása biztonságosságának értékelését (4), és arra a következtetésre jutott, hogy ezen anyagok aromaanyagként történő felhasználása – a becsült beviteli mennyiségek alapján bizonyos élelmiszer-kategóriákban – biztonsági szempontból nem aggályos. Az uniós listán már meghatározott felhasználási feltételek ezért továbbra is érvényben maradhatnak.
                  
               
                     (7)
                  
                  
                     Ezért a koffeint [FL-szám: 16.016] és a teobromint [FL-szám: 16.032] az uniós lista jelenlegi bejegyzéseiben szereplő lábjegyzet nélkül, értékelt anyagként kell felvenni az aromaanyagok uniós listájára.
                  
               
                     (8)
                  
                  
                     Az 1334/2008/EK rendelet I. mellékletének A. részét ezért ennek megfelelően módosítani kell.
                  
               
                     (9)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az 1334/2008/EK rendelet I. mellékletének A. része e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. október 4-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 354., 2008.12.31., 34. o.
         
         
            (2)  HL L 354., 2008.12.31., 1. o.
         
         
            (3)  A Bizottság 872/2012/EU végrehajtási rendelete (2012. október 1.) az aromaanyagoknak a 2232/96/EK európai parlamenti és tanácsi rendeletben előírt listája elfogadásáról, a listának az 1334/2008/EK európai parlamenti és tanácsi rendelet I. mellékletébe való beillesztéséről, valamint az 1565/2000/EK bizottsági rendelet és az 1999/217/EK bizottsági határozat hatályon kívül helyezéséről (HL L 267., 2012.10.2., 1. o.).
         
            (4)  EFSA Journal 2017;15(4):4729.
      
      
         
            MELLÉKLET
            A 1334/2008/EK rendelet I. melléklete a következőképpen módosul:
            
                        1.
                     
                     
                        Az A. rész 2. szakaszában a 16.016 FL-számú anyagra vonatkozó bejegyzés helyébe a következő szöveg lép:
                        
                                    „16.016
                                 
                                 
                                    koffein
                                 
                                 
                                    58-08-2
                                 
                                 
                                     
                                 
                                 
                                    11741
                                 
                                 
                                     
                                 
                                 
                                    Az aromaanyagként való felhasználásra vonatkozó korlátozások:
                                    Az 1. kategóriában: legfeljebb 70 mg/kg
                                    A 3. kategóriában: legfeljebb 70 mg/kg.
                                    Az 5. kategóriában: legfeljebb 100 mg/kg.
                                    A 14.1. kategóriában: legfeljebb 150 mg/kg.
                                 
                                 
                                     
                                 
                                 
                                    EFSA”
                                 
                              
                  
                        2.
                     
                     
                        Az A. rész 2. szakaszában a 16.032 FL-számú anyagra vonatkozó bejegyzés helyébe a következő szöveg lép:
                        
                                    „16.032
                                 
                                 
                                    teobromin
                                 
                                 
                                    83-67-0
                                 
                                 
                                     
                                 
                                 
                                     
                                 
                                 
                                     
                                 
                                 
                                    Az aromaanyagként való felhasználásra vonatkozó korlátozások:
                                    Az 1. kategóriában: legfeljebb 70 mg/kg
                                    A 14.1. kategóriában: legfeljebb 100 mg/kg.
                                 
                                 
                                     
                                 
                                 
                                    EFSA”